آمریکا بیرلشمیش ایالتلری الکتریک‌لی موتور و آراج اورتیچی‌سی تسلا، تخمیناً ۳ مین چالیشانینین ایشینه سون وئره‌جک.
بی‌بی‌سی‌نین خبرینه گؤره، تسلانین قوروجوسو و اوست یؤنتیجی‌سی ایلان ماسک، چالیشانلارا گؤندردیگی ایمیلده، آراجلارینین هله بیر چوخ انسان اوچون چوخ باهالی اولدوغونو ایفاده ائتدی.
یئنی و گلیشمک‌ده اولان تکنولوژی ایله اورتیمی اوجوزا گتیرمه‌نین چتین‌لیکلرینه ایشاره ائد‌ن ماسک، ایش گوجونده یوزده ۷ نیسبتین‌ده کسینتییه گئدیله‌جگینی بیلدیردی.
ماسک، شیرکتین، ۲۰۱۸.جی ایلین ۴.جو دؤردده‌بیرینده چوخ آز قازانج ائتدیگینی و ایشچی ساییسینی آزالتماق‌دان باشقا چاره‌لرینین قالمادیغینی قید ائتدی.
اورتیم هدفلرینی بیر چوخ دفعه قارشیلایاممایان تسلانین، ۴۵ مین‌دن چوخ ایشچی‌سی وار.
ایش گوجونده یوزده ۷ نیسبتینده کسینتییه گئدجگی آچیقلانان شیرکت، تخمیناً ۳ مین ایشچی‌سینی ایشد‌ن چیخاراجاق.
